**ПИТАЊЕ 1.**

*На 7. страници конкурсне документације предвиђено је да цена аранжмана треба, између осталог, да обухвата и 2 (два) ноћења на бази полупансиона у Монтекатини Термама и 2 (два) ноћења на бази полупансиона у Лидо ди Језолу. Конкурсном документацијом је захтевано да врста и начин послужења за доручак и за вечеру буде шведски сто – самопослужење. Молим Вас да комисија размотри овај захтев јер је у италијанским хотелима уобичајена врста и начин послужења за вечеру мени – послужење од 3 (три) следа: топло предјело (супа/чорба или паста), главно јело (месо са поврћем и салатом) и десерт (колач, сладолед или воће), што је количниски и по разноврсности исхране задовољавајуће за потребе ђака. Са друге стране, могућност шведског стола – самопослужење за вечеру у италијанским хотелима је веома ретка и далеко скупља од наведене варијанте послужења менија 3 следа. Такво повећање ће знатно утицати на коначну цену аранжамана, а самим тим постоји могућност и да ће бити мање пријављених ђака што није намера ни Наручиоца ни понуђача.*

*Како је критеријум за избор понуде „најнижа понуђена цена“, а ова измена не би нарушила квалитет исхране ђака и екскурзије уопште, молим Вас да одобрите измену у врсти и начину послужења вечере у Монтекатини Термама и Лидо ди Језолу задате конкурсном документацијом ЈН бр 1.2.1/19.*

**ОДГОВОР:**

Комисија је у припреми конкурсне документације пошла од захтева наставника и ученика. Уколико у италијанским хотелима у Монтекатини Термама и у Лидо ди Језолу немају послужење на бази шведског стола, можете ставити у напомени да таква могућност не постоји, а понуду дати са послужењем које је једино доступно и могуће за ова места.

**ПИТАЊЕ 2.**

*На 7. и 8. страници конкурсне документације дат је програм путовања као и спецификација цене, односно предвиђено је шта цена аранжмана треба да обухвата. Поред осталог, у цену аранжмана треба урачунати и услуге и трошкове локалних туристичких водича, али није дефинисано где је њих потребно ангажовати.*

*Молим Вас да се одреди да ли, приликом обиласка у Фиренци и приликом посете Дуждевој палати у Венецији, Наручилац захтева пратњу локалног туристичког водича, како би понуђачи могли прецизније да урачунају све трошкове путовања.*

**ОДГОВОР:**

У конкурсној документацији на страни 7. под тачком 4. у одељку шта треба да обухвати цена аранжмана наведено је да је разгледање и обилазак према програму уз тумачења лиценцираних туристичких водича. У контексту са тачком 5. мисли се на локалне водиче за Фиренцу и Дуждеву палату у Венецији.